เหตุการณ์เจ๊หงที่หนานจิง

เหตุการณ์เจ๊หงที่หนานจิง  เป็นเหตุการณ์อื้อฉาวที่เกิดขึ้นในเดือนกรกฎาคมเกี่ยวกับชายวัย 38 ปีที่ใช้นามสกุลเจียว  จากเมืองหนานจิง ประเทศจีน ที่ได้แอบอ้างเป็นผู้หญิงในนาม "เจ๊หง"  แล้วมีเพศสัมพันธ์กับผู้ชายนับร้อยกว่าราย โดยการพบปะดังกล่าวมักจะมีการบันทึกวิดีโอก่อนที่จะเผยแพร่ไปยังโลกออนไลน์ ขณะนี้การสืบสวนยังคงดำเนินต่อไป เรื่องราวดังกล่าวได้ถูกนำเสนอและเป็นที่วิพากษ์วิจารณ์ในกลุ่มประเทศที่ใช้ภาษาจีนรวมไปถึงในระดับนานาชาติ ซึ่งก็ทำให้เกิดอินเทอร์เน็ตมีมและการดัดแปลงเนื้อหาอีกมากมาย‍
เหตุการณ์.
จากการรายงานระบุว่าชายอายุ 38 ปีนามสกุลว่าเจียวเป็นตัวกลางสำคัญของเรื่องอื้อฉาวในครั้งนี้จากการปลอมตัวทางโลกออนไลน์ในชื่อ "เจ๊หง" โดยแฝงตัวเป็นผู้หญิง เขาได้ถูกกล่าวหาว่าได้กระทำการวางแผนและมีส่วนร่วมในกิจกรรมทางเพศกับผู้ชายจำนวนหลายคน ซึ่งในหลายเหตุการณ์ได้ถูกบันทึกไว้อย่างเป็นระบบ‍ โดยจากการรายงานบนแพลตฟอร์มโซเชียลมีเดียอย่างเสี่ยวหงชูพบว่าวิธีการของเจียวจะนำเสนอตนเองในรูปแบบของผู้หญิงที่แต่งงานแล้วบนแอปพลิเคชันหาคู่ซึ่งอาจจะดึงดูดผู้ชายที่มีลักษณะอยากจะมีความสัมพันธ์กับคู่สมรสของอีกฝ่ายหนึ่ง‍‍
เหตุการณ์ดังกล่าวได้รับความสนใจจากสาธารณชนมากขึ้นเมื่องานลามกได้เริ่มถูกเผยแพร่และถูกขายบนแพลตฟอร์มออนไลน์ในหลากหลายรูปแบบ จากจำนวนของวิดีโอและผู้ชายที่มีความเกี่ยวข้องกับ "เจ๊หง" กลายเป็นประเด็นที่ถูกกล่าวถึงอย่างแพร่หลายในสื่อสังคมออนไลน์ประเทศจีน ทั้งนี้แม้จะมีข่าวลือว่ามีผู้ชายที่เกี่ยวข้องมากกว่า 1,600 ราย แต่ตำรวจได้ออกมาเปิดเผยว่าตัวเลขดังกล่าวเป็นจำนวนที่เกินจริง‍ โดยวิธีการของเขามักจะเป็นในรูปแบบ "การบริการทางเพศแบบไม่เสียค่าใช้จ่าย" เพื่อสามารถล่อลวงผู้ชายในการไม่รับทรัพย์สินแต่รับเป็นของขวัญแทนเช่น น้ำมันพืช, ผลไม้, นม หรือเครื่องใช้ไฟฟ้าขนาดเล็ก โดยผู้ชายที่เป็นเหยื่อมีตั้งแต่นักศึกษา, คนที่เพิ่งเข้าสู่วัยทำงาน, พนักงานร้านฟิตเนส และชาวต่างชาติ ทั้งนี้ในการแสวงหาผลกำไรจากวิดีโอเขาจะสร้างกลุ่มออนไลน์สำหรับแชร์เนื้อหาดังกล่าวโดยมีค่าสมาชิกราว 150 หยวนหรือราว 20 ดอลลาร์สหรัฐ‍
ทั้งนี้มีการรายงานอีกว่าเหยื่อบางรายเลือกที่จะกลับมาหาเจียวหลายครั้งเพื่อมีกิจกรรมทางเพศกับเขา‍ โดยผู้ที่มีสัมพันธ์บางรายมักมีการแต่งตัว, รูปร่าง และหน้าตาที่ดีตามการนิยามของสังคมในประเทศจีนว่า "little fresh meat"  หรือ "ชายรักต่างเพศที่มีหน้าตาและรูปร่างดี"‍
การสืบสวนและจับกุม.
ในช่วงต้นเดือนกรกฎาคม พ.ศ. 2568 ตำรวจหนานจิงได้เริ่มทำการสอบสวนและนำไปสู่การจับกุมชายผู้อยู่เบื้องหลัง "เจ๊หง" เมื่อวันที่ 6 กรกฎาคม เขาได้ถูกตั้งข้อหาเกี่ยวกับการผลิตและเผยแพร่งานลามก โดยทางการได้ดำเนินการลบวิดีโอที่ผิดกฎหมายทั้งหมดออกจากอินเทอร์เน็ตและขอความร่วมมือต่อสาธารณชนให้ยุติการเผยแพร่เนื้อหาดังกล่าว‍
ขณะที่มีข่าวลือว่ามีผู้ชายมากกว่า 1,600 รายที่เกี่ยวข้องกับประเด็นในครั้งนี้ แต่เจ้าหน้าที่ตำรวจได้ออกมาปฏิเสธข่าวดังกล่าวว่าเป็นจำนวนที่เกินความเป็นจริง ทั้งนี้ทางการยังไม่เปิดเผยจำนวนตัวเลขของผู้ชายที่มีความเกี่ยวข้องอย่างชัดเจน รวมไปถึงมูลค่าผลประโยชน์ที่ชายสกุลเจียวดังกล่าวได้รับจากวิดีโอที่เขาทำการบันทึกและเผยแพร่‍
ทั้งนี้สำนักข่าว"ลีกัลเดลี"ได้ออกมายืนยันว่ามีเหยื่ออย่างน้อย 3 รายที่มีผลการตรวจเลือดเอชไอวีออกมาเป็นบวก แต่ยังไม่ทราบว่าเกี่ยวกับเจียวหรือไม่ ซึ่งศูนย์ควบคุมโรคท้องถิ่นได้เข้ามาดูแลและสอบสวน เหยื่อที่เคยมีความสัมพันธ์ใกล้ชิดกับเจียวและกังวลเกี่ยวกับสุขภาพของตนเอง สามารถเข้ารับการตรวจได้ทุกเมื่อ
การตอบรับ.
แฮชแท็กคำว่า "" "(Pinyin: "Hóng Jiě"; "เจ๊หง")" ได้ครองกระแสในซินล่างเวย์ปั๋ว เว็บไซต์โซเชียลมีเดียของจีน ในวันที่ 8 กรกฎาคม พ.ศ. 2568 โดยนิยมเป็นอันดับที่หนึ่งด้วยจำนวนการเข้าชมมากกว่า 200 ล้านครั้ง‍
หลังจากที่วิดีโอได้ถูกเผยแพร่ เหยื่อบางส่วนได้ถูกระบุตัวโดยบุคคลรอบข้าง ขณะที่บุคคลในโลกอินเทอร์เน็ตบางส่วนก็ได้ค้นพบบัญชีโซเชียลมีเดียของเหยื่อ อีกทั้งยังมีรายงานว่ามีผู้หญิงคนหนึ่งพบเห็นสามีของเธอจากเนื้อหาดังกล่าวและได้ดำเนินการฟ้องหย่า‍
ทั้งนี้ ศูนย์ควบคุมและป้องกันโรคเทศบาลนครหนานจิงได้จัดการตรวจสุขภาพให้แก่ประชาชนที่มีความเสี่ยงต่อการมีโรคติดต่อทางเพศสัมพันธ์ แต่หน่วยงานดังกล่าวยังไม่ได้ออกมาเปิดเผยเกี่ยวกับผลตรวจของชายสกุลเจียวเนื่องจากเหตุผลการรักษาความเป็นส่วนตัวของผู้เข้ารับการรักษา‍
เหตุการณ์ดังกล่าวได้กลายเป็นกระแสบนโลกอินเทอร์เน็ตอย่างรวดเร็ว และทำให้เกิดเนื้อหาล้อเลียนตามมาอีกมากมายทั้งอินเทอร์เน็ตมีม, ปัญญาประดิษฐ์แบบรู้สร้างแบบล้อเลียน และคู่มือแฟชั่นการแต่งตัวในแบบ "เจ๊หง" จากปรากฏการณ์ของเหตุการณ์ดังกล่าวทำให้ผู้ใช้ปัญญาประดิษฐ์บางรายได้สร้างสัญลักษณ์ที่แทนถึง "เจ๊หง" ในโฆษณาล้อเลียน, บรรจุภัณฑ์ของเล่น และใบปิดล้อเลียน ในสินค้าบางผลิตภัณฑ์ได้ใช้โอกาสจากเหตุการณ์ดังกล่าวในการมาโปรโมต อาทิ วิธีการ "ดึงดูดผู้ชายที่มีหน้าตาและรูปร่างดี" โดยการใช้ "ไอเท็มที่สำคัญ" ที่อ้างอิงจากลักษณะจากการแต่งตัวของชายสกุลเจียว ซึ่งก็มีทั้งวิกผมตัดตรง, หน้ากากอนามัยสีพื้น, เสื้อลายดอกไม้ และกระโปรงยาวสีดำ‍‍